Arvin & Benet ponúka na prenájom príjemne zariadený 2i byt s loggiou a pivnicou vo vyhľadávanom projekte Meinl Residence na Kupeckého ulici v Ružinove.
Ak hľadáte komfortné bývanie v novostavbe a zároveň Vám záleží na súkromí s dobrou a pokojnou lokalitou s ľahkou dostupnosťou do mesta, tento byt je určený práve pre Vás.
Ako bonus dostanete aj nadštandardné spoločné priestory, priestranné vnútorné átria prístupné len pre rezidentov, na ktorých sa môžete nerušene venovať športu i oddychu. Projekt Meinl Residence bol vystavaný tak, aby sa Vám v ňom bývalo naozaj dobre.
Byt:
Byt sa nachádza na 3. poschodí, má kompaktnú dispozíciu s dostatkom úložných priestorov a prenajíma sa plne zariadený.
Po vstupe sa nachádzate v predsieni s praktickou skrinkou. Vpravo vojdete do kúpeľne s toaletou zariadenej v nadčasových zemitých tónoch. Kúpeľňa ponúka vaňu a práčku.
Ďalej z predsiene pokračujeme do centrálnej časti bytu. Táto pozostáva z modernej kuchyne a obývačky. Kuchyňa je veľkorysá a praktická. Je vybavená vstavanými elektrospotrebičmi (elektrická rúra, indukčná varná doska, digestor a veľká umývačka riadu) a chladničkou s mrazničkou.
V obývacej časti nechýba pohodlná a rozkladacia kožená sedačka, konferenčný stolík, či police na uloženie obľúbených kníh. Obývačka v sebe spája priestor na oddych, ale aj možnosť stolovania s využitím raňajkového pultu.
Byt má jedinečnú loggiu prístupnú z obývačky aj spálne, ktorá ponúka veľmi príjemnú a pokojnú atmosféru. Priestranná spálňa má dostatok úložného priestoru vďaka vstavanej šatníkovej skrini. Táto izba disponuje aj písacím stolíkom s dizajnovou stoličkou.
K bytu prislúcha parkovacie miesto a pivnica v garáži.
K dispozícii je recepcia s 24 hodinovou strážnou službou.
Lokalita:
Byt sa nachádza v srdci Ružinova s výbornou občianskou vybavenosťou. V pešej dostupnosti nájdete nákupné centrum CENTRAL. Neďaleko bytového domu je tiež zastávka MHD a s ostatnými časťami Bratislavy Vás spája hneď niekoľko autobusov a trolejbusov, či električky. Priamo v jednom z blokov Meinl Residence sa nachádza fitnes centrum a v blízkom okolí nájdete aj kaviarne, reštaurácie, či trhovisko Miletičova, park Jama, zimný štadión Ondreja Nepelu, či kúpalisko Tehelné pole (1km).
Cena: 750 eur / mesiac (600 eur byt, 100 eur energie vrátane internetu, 50 eur parkovacie státie)
Výmera: 59 m² (interiér 51 m², loggia 6 m², pivnica 2 m²)
Fotografie a text sú autorským dielom a majetkom spoločnosti Arvin & Benet.
Nehnuteľnosť bola naaranžovaná a nafotená Homestaging oddelením našej spoločnosti, veľmi radi Vám pomôžeme pri efektívnom a dôstojnom predaji či prenájme aj Vašej nehnuteľnosti. Budeme sa tešiť, keď nás budete nezáväzne kontaktovať.